Feløg í Íslandi vísa føroyska landsliðsleikaranum áhuga, men hann vil ikki taka nakra avgerð enn, hvar hann spælir næsta ár. Tað er long tíð til kappingin í Íslandi byrjar aftur. Kaj Leo í Bartalsstovu hevur ikki sáttmála við nakað felag eftir, at sáttmálin við ÍBV gekk út. Íslendska heimasíðan fotbolti. net skrivar, at Breiðablik hevur áhuga í, at fáa Kaj Leo, men Kaj Leo hevur gjørt greitt, at hann tekur ikki støðu enn, hvar hann spælir, tí hann vil fyrst hyggja uppá, um nakrir aðrir møguleikar eru eru í Skandinavia. Kaj Leo í Bartalsstovu er 27 ára gamal og hevur spælt uttanlands síðani 2014. 228660.